CELEX: 32015D2054
Language: hr
Date: 2015-11-16 00:00:00
Title: Provedbena odluka Vijeća (ZVSP) 2015/2054 od 16. studenoga 2015. o provedbi Odluke 2011/486/ZVSP o mjerama ograničavanja protiv određenih pojedinaca, skupina, poduzeća i subjekata u pogledu stanja u Afganistanu

17.11.2015   
            
            
               HR
            
            
               Službeni list Europske unije
            
            
               L 300/29
            
         PROVEDBENA ODLUKA VIJEĆA (ZVSP) 2015/2054
   od 16. studenoga 2015.
   o provedbi Odluke 2011/486/ZVSP o mjerama ograničavanja protiv određenih pojedinaca, skupina, poduzeća i subjekata u pogledu stanja u Afganistanu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća 2011/486/ZVSP od. 1. kolovoza 2011. o mjerama ograničavanja protiv određenih pojedinaca, skupina, poduzeća i subjekata u pogledu stanja u Afganistanu (1), a posebno njezin članak 5. i članak 6. stavak 1.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 1. kolovoza 2011. donijelo Odluku 2011/486/ZVSP.
            
         
               (2)
            
            
               Odbor Vijeća sigurnosti Ujedinjenih naroda, osnovan u skladu sa stavkom 30. Rezolucije Vijeća sigurnosti UN-a 1988 (2011), izmijenio je 2. studenoga 2015. popis pojedinaca, skupina, poduzeća i subjekata koji podliježu mjerama ograničavanja.
            
         
               (3)
            
            
               Prilog Odluci 2011/486/ZVSP trebalo bi stoga na odgovarajući način izmijeniti,
            
         DONIJELO JE OVU ODLUKU:
   Članak 1.
   Prilog Odluci 2011/486/ZVSP mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu na dan objave u Službenom listu Europske unije.
   
      Sastavljeno u Bruxellesu 16. studenoga 2015.
      
         
            Za Vijeće
         
         
            Predsjednica
         
         F. MOGHERINI
      
   
   
      (1)  SL L 199, 2.8.2011., str. 57.
   
   
      PRILOG
      U dijelu A popisa navedenoga u Prilogu Odluci 2011/486/ZVSP (Pojedinci povezani s talibanima) dodaje se sljedeći unos:
      
         Torek Agha (alias: (a) Sayed Mohammed Hashan; (b) Torak Agha; (c) Toriq Agha; (d) Toriq Agha Sayed).
      
         Titula: hadži. Adresa: Pashtunabad, Quetta, pokrajina Balučistan, Pakistan. Datum rođenja: (a) 1960.; (b) 1962.; (c) približno 1965. Mjesto rođenja: (a) pokrajina Kandahar, Afganistan; (b) Pishin, pokrajina Balučistan, Pakistan. Nacionalni identifikacijski broj: pakistanski 5430312277059 (prijevarno pribavljen te ga je otada pakistanska vlada poništila). Druge informacije: glavni zapovjednik talibanskog vojnog vijeća uključen u prikupljanje sredstava od donatorâ iz Zaljeva. Fotografija dostupna za uvrštenje na posebnu objavu Interpola i Vijeća sigurnosti UN-a. Datum uvrštenja na popis UN-a: 2.11.2015.